CELEX: 52022JC0014
Language: lt
Date: 2022-05-06
Title: Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

EUROPOS KOMISIJA
            Briuselis, 2022 05 06
            JOIN(2022) 14 final/2  DOWNGRADED on 5.7.2022
            2022/0156(NLE)
            
            Bendras pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
            
               
         
         
            
               AIŠKINAMASIS MEMORANDUMAS
            
            
               (1)Tarybos reglamentu (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, įgyvendinamos Sprendime 2014/145/BUSP numatytos ribojamosios priemonės.
            
            
               (2)2022 m. XXX d. Taryba priėmė Sprendimą XXXX, kuriuo iš dalies keičiamas Sprendimas 2014/145/BUSP, kuriuo nustatytos papildomos galimybės nukrypti nuo turto įšaldymo ir draudimo į sąrašą įtrauktiems asmenims ir subjektams leisti naudotis lėšomis ir ekonominiais ištekliais. Be to, tikslinga paaiškinti ir sugriežtinti nuostatas dėl nacionalinių sankcijų už tame reglamente nustatytų priemonių pažeidimus.
            
            
               (3)Reikalingi tolesni Sąjungos veiksmai siekiant įgyvendinti šias priemones Sąjungos teisėje.
            
            
               (4)Sąjungos vyriausiasis įgaliotinis užsienio reikalams ir saugumo politikai ir Europos Komisija siūlo atitinkamai iš dalies pakeisti Reglamentą (ES) Nr. 269/2014.
            
            
               2022/0156 (NLE)
            
            
               Bendras pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 215 straipsnį,
            
            
               atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
                  1
               ,
            
            
               atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, įgyvendinamos Sprendime 2014/145/BUSP numatytos ribojamosios priemonės;
            
            
               (2)2022 m. YY XX d. Taryba priėmė Sprendimą XXXX, kuriuo iš dalies keičiamas Sprendimas 2014/145/BUSP, kuriuo nustatytos papildomos galimybės nukrypti nuo turto įšaldymo ir draudimo į sąrašą įtrauktiems asmenims ir subjektams leisti naudotis lėšomis ir ekonominiais ištekliais. Be to, tikslinga paaiškinti ir sugriežtinti nuostatas dėl nacionalinių sankcijų už tame reglamente nustatytų priemonių pažeidimus; 
            
            
               (3)šie pakeitimai patenka į Sutarties taikymo sritį, todėl jiems įgyvendinti būtina reguliavimo veiksmų imtis Sąjungos lygmeniu, siekiant visų pirma užtikrinti, kad visose valstybėse narėse jie būtų taikomi vienodai;
            
            
               (4)todėl Tarybos reglamentas (ES) Nr. 269/2014 turėtų būti atitinkamai iš dalies pakeistas,
            
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Tarybos reglamentas (ES) Nr. 269/2014 iš dalies keičiamas taip:
            
            
               (1) įterpiamas šis straipsnis:
            
            
               „6c straipsnis
            
            
               1. Nukrypdamos nuo 2 straipsnio, valstybių narių kompetentingos institucijos gali leisti nutraukti tam tikrų lėšų arba ekonominių išteklių įšaldymą arba leisti I priede išvardytiems asmenims, subjektams arba įstaigoms naudotis tam tikromis lėšomis arba ekonominiais ištekliais tokiomis sąlygomis, kurias jos laiko tinkamomis, nustačiusios, kad tokios lėšos arba ekonominiai ištekliai yra tikrai būtini Rusijoje įsteigtoms ES telekomunikacijų operatorių patronuojamosioms įmonėms teikti elektroninių ryšių paslaugas ir teikti paslaugas bei įrangą, būtinas tokioms ryšių paslaugoms teikti, jų techninei priežiūrai ir saugumui užtikrinti.
            
            
               2. Apie leidimus, išduotus pagal šį straipsnį, atitinkama valstybė narė informuoja kitas valstybes nares ir Komisiją per vieną savaitę nuo leidimo išdavimo.“;
            
            
                (2) 15 straipsnio 1 dalis pakeičiama taip:
            
            
               „1. Valstybės narės nustato taisykles dėl sankcijų, įskaitant baudžiamąsias sankcijas, taikytinų už šio reglamento nuostatų pažeidimus, ir imasi visų būtinų priemonių, kad būtų užtikrintas jų įgyvendinimas. Numatytos sankcijos turi būti veiksmingos, proporcingos ir atgrasomos. Valstybės narės taip pat numato tinkamas pajamų, gautų iš tokių pažeidimų, konfiskavimo priemones.“
            
            
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas / Pirmininkė
               
            
         
         
            
                  
                     (1)
                  
                        OL L 078, 2014 3 17, p. 16.